Hier in ons dorp verstaan die muskiete nie die storie heeltemal so lekker nie. Die muskiete het destyds die Egiptenare gesteek, nie die Israeliete nie en ek is nié ‘n Israeliet nie, maar ook nie ‘n Egiptenaar nie.
Hoe is jy so gelukkig dat hulle jou nie meer byt nie? Ek is so vol karbonkels, ek lyk soos ‘n land vol miershope.
Ons het altyd ‘n muskietplaag totdat ons ‘n storm kry wat die riviermond oopspoel. Dan spoel al die muskiet en hulle larwes weg see toe. Om die muskiete af te weer is baie maklik. Ek gaan sit net langs Jac – hulle geniet sy bloed en los my uit. Ek slaap wel onder ‘n muskietnet, maar net om die gesing uit my ore te hou. Lekker gelees by jou.
Ek is bly jy het hierdie geskryf. Was gister hoogs verontwaardig dat ‘n muskiet my sommer deur my klere byt. Wat help dit jy smeer Peaceful Sleep aan die ontblote dele van jou lyf… dan suig hulle maar net bloed deur jou klere. Die muskiete is ‘n groot verpesting die jaar….. en hulle is nie meer net in aand lastig nie… nee, begin sommer vroeg oggend.
Destyds toe die muskiete my ook so deur my klere gebyt het, het my man gesê muskiete byt nie deur klere nie. Wat ons oor tyd agtergekom het, is dat muskiete nie vir hom byt nie, klere of te nie! Ja, hulle byt deur my klere, dalk nie heeltemal so baie soos op die oop vel nie, maar wel.